மக்ரோன் அவரின் பதவியேற்பு விழாவிற்கு ஓர் இராணுவ வாகனத்தில் Champs-Élysées க்கு வந்திறங்கியதன் மூலம், போருக்கு தயாராவது மற்றும் இராணுவத்திற்கு ஆதரவளிப்பது ஆகியவை அவரின் உயர்மட்ட முன்னுரிமைகளில் இருக்கும் என்பதை சுட்டிக்காட்ட அனைத்தையும் செய்துள்ளார். மே 25 இல் புரூசெல்ஸில் நடக்கவுள்ள நேட்டோ உச்சிமாநாட்டில் பங்கெடுக்க உள்ள அவர், மாலியில் மற்றும் ஆபிரிக்காவின் எல்லையோர சாஹெல் பகுதியில் நிலைநிறுத்தப்பட்டுள்ள பிரெஞ்சு துருப்புகளை இன்றோ அல்லது நாளையோ சந்திக்க உள்ளார்.